07/06/2012 | Administración LocalMunicipal
Teo
Exposición pública. Bases reguladoras subvencións ás entidades culturais e xuvenís sen ánimo de lucro

A Xunta de Goberno Local, na sesión de data 07/05/2012, por unanimidade dos seus membros e por delegación da alcaldía (Res 410/2011), acorda: 1º.-Aprobar as Bases da Convocatoria de Subvencións a entidades culturais e xuvenís sen ánimo de lucro, polas actividades realizadas durante o ano 2011.2º.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. As presentes bases teñen por finalidade regular a concesión de subvencións destinadas a actividades organizadas ou promovidas por asociacións culturais e xuvenís pola participación e/ou promoción cultural e xuvenil no ano 2011, con cargo á partida orzamentaria 330/480.00 por un importe total de 25.000 euros. Son obxectivos perseguidos polas axudas reguladas nestas bases a potenciación da cultura, a promoción da práctica cultural, a dinamización cultural e xuvenil, a creación de escolas culturais no Concello de Teo tanto a curto como a longo prazo, impulsando ademais deste xeito formas de ocio alternativo. As entidades culturais e xuvenís sen ánimo de lucro, con domicilio social no Concello de Teo e inscritas no Censo de Asociacións Culturais e Xuvenís do Concello de Teo. Non poderán ter a condición de beneficiarios aquelas persoas ou entidades nas que concorran as circunstancias enumeradas no artigo 13.2 da Lei 38/2003. As subvencións que se outorguen ao abeiro das presentes bases, terán como finalidade: a) Colaboración en gastos correntes derivados da realización de actividades de participación e/ou promoción cultural por parte dos suxeitos mencionados no artigo 2º das presentes Bases e, dos gastos de conservación, mantemento ou reparación menores, que non teñan o carácter de investimento, necesarios para o desenvolvemento destas no ano 2011. b) Gastos ocasionados pola organización de eventos culturais durante o ano 2011 dentro do territorio municipal. As solicitudes presentaranse, no Rexistro Xeral do Concello, no prazo de 30 días naturais, contados dende o día seguinte da publicación destas bases no Boletín Oficial da Provincia. A convocatoria de subvencións farase pública no taboleiro de edictos do Concello. As solicitudes de subvención deberán presentarse no modelo normalizado (Anexo I) que se facilitará no Rexistro Xeral do Concello, e que irá acompañada dos seguintes documentos: a) Documento asinado polo/a representante da entidade facendo constar as actividades desenvolvidas e a relación nominal de participantes con expresión de se están ou non empadroados no Concello de Teo -o que se comprobará de oficio polo Departamento de Cultura. b) Copia cotexada do CIF. Só necesaria en caso de non estar depositada no Concello. c) Cartelería, notas de prensa e memoria das actividades culturais organizadas coas que concorre a esta subvención. d) Memoria económica do ano 2011, con especificación de ingresos e gastos, desagregándoos por conceptos. e) Memoria descritiva da actividade que se desenvolveu, con detalle de cada un dos gastos en que se incorreu para a súa realización, a súa cuantificación e o financiamento que se obtivo. Nesta memoria indicaranse os obxectivos que se pretendían acadar coa realización das actividades e os finalmente conseguidos. f) Certificación bancaria da conta onde se efectuarán os pagamentos. g) Certificación de estar ao día no pagamento das obrigas tributarias e coa seguridade social impostas pola lexislación vixente. h) Declaración de axudas e/ou subvencións de calquera entidade pública ou privada solicitadas para a mesma finalidade indicando a súa contía. i) Declaración xurada conforme o solicitante non está incurso en ningunha das causas de prohibición de percepción de subvencións ou axudas públicas mencionadas no artigo 13 da Lei 38/2003. No caso de solicitudes defectuosas ou incompletas, concederase un prazo de 10 días para a súa corrección, arquivándose sen máis trámites de non se emendaren os defectos en dito prazo. As subvencións reguladas nas presentes Bases concederanse en réxime de concorrencia competitiva, polo que as solicitudes que cumpran os requisitos serán avaliadas consonte os criterios que de seguido se sinalan: 1. Actividades culturais de carácter anual. Máximo 10 puntos.1. Escola de música e baile tradicional.3 puntos 2. Teatro.3 puntos 3. Coral / grupo de canto / grupo de música.3 puntos.4. Outras actividades para adultos.1 punto.2. Outras actividades de tempo libre de carácter anual (manualidades, costura, bordado, bolillos, etc.). Concederase un punto por actividade ata un máximo de 5 puntos.3. Número de persoas participantes nas actividades culturais de carácter anual. Máximo: 10 puntos. Máis de 201, 10 puntos. Ata 200, 9 puntos. Ata 175, 8 puntos. Ata 150, 7 puntos. Ata 125, 6 puntos. Ata 100, 5 puntos. Ata 75, 4 puntos. Ata 50, 3 puntos. Ata 25, 2 puntos. Ata 15, 1 punto.4. Persoas empadroadas no Concello de Teo participantes nas actividades de carácter anual. Máximo 5 puntos.100%, 5 puntos. Máis do 85%, 4 puntos. Máis do 75%, 3 puntos. Máis do 50%, 2 puntos. Máis do 25%, 1 punto.5. Gastos derivados do coidado e mantemento das instalacións propias. Máximo 5 puntos. Gastos de auga, luz e conservación da instalación, 5 puntos. Gastos de luz e conservación da instalación, 4 puntos. Gastos de conservación da instalación, 3 puntos.6. Participacións -non lucrativas nin de intercambio- en actos fóra do Concello de Teo. Concederase un punto por cada participación da asociación –estea representada esta por un ou por varios dos seus grupos- debidamente documentada. Máximo, 5 puntos.7. Organización de actividades culturais de carácter puntual (festivais, encontros, concursos.). Máximo, 10 puntos. Valoraranse, como máximo, dúas actividades de cada ámbito. Actividade de ámbito internacional, 5 puntos. Actividade de ámbito estatal, 4 puntos. Actividade de ámbito autonómico, 3 puntos. Actividade de ámbito provincial, 2 puntos. Actividade de ámbito comarcal ou local, 1 punto.8. Edición de libros, CD’s ou DVD’s. Concederanse 2 puntos por cada publicación que conte co correspondente depósito legal. Non se valorarán comidas –en calquera das súas expresións-, excursións nin viaxes de tempo libre ou de lecer. Aquelas asociacións que reciban unha subvención nominativa non poderán concorrer a esta convocatoria coas mesmas actividades que xa están subvencionadas. En ningún caso o importe máximo da subvención de cada solicitante superará o 70% do orzamento da entidade para o período temporal obxecto da solicitude. As solicitudes dirixiranse á Concelleira delegada de Cultura, Patrimonio e Normalización Lingüística nos prazos indicados no punto 4º das presentes Bases. O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse a resolución, será o Departamento de Cultura. O órgano instrutor do procedemento será o encargado de requirir dos solicitantes a emenda de deficiencias nas solicitudes presentadas. Ademais elaborará un informe de cada unha das solicitudes presentadas no que se fará constar: — Nome da entidade e contía máxima da subvención á que opta. — Se está ou non completa a documentación do expediente, con expresión da data da finalización do prazo de presentación, no seu caso — Se cumpre os requisitos da convocatoria, con indicación expresa dos que non cumpra de ser o caso. A valoración das propostas presentadas, en base aos criterios relacionados no punto anterior, efectuaraa unha Comisión de Valoración constituída pola Concelleira Delegada de Cultura, Patrimonio e Normalización Lingüística, que a presidirá, a Concelleiro Delegado de Servizos Básicos e Mocidade, o normalizador lingüístico municipal e a animadora cultural municipal, que actuará tamén como Secretaria da Comisión de Valoración. Esta Comisión elevará unha proposta de concesión á Xunta de Goberno Local previo informe da Intervención municipal. A Xunta de Goberno Local será o órgano competente para a adopción do acordo de concesión de subvencións. Este acordo esgotará a vía administrativa. A resolución das subvencións notificarase individualmente e publicarase no Taboleiro de Anuncios do Concello, indicando a puntuación obtida por cada solicitude, o importe subvencionado e/ou os motivos da denegación. As entidades subvencionadas ao abeiro destas bases quedarán obrigadas a colaborar co Concello naquelas actividades culturais que este organice cando lle sexa requirido e farán constar na súa publicidade o patrocinio do Concello de Teo. Para o abono do importe das subvencións económicas concedidas, será imprescindible acreditar polos perceptores/as a aplicación efectiva dos fondos percibidos con destino á finalidade que motivou a concesión mediante a presentación da seguinte documentación: a) Facturas relacionadas coa actividade subvencionada por un importe igual ou superior á cantidade concedida. Só se admitirán facturas orixinais ou fotocopias cotexadas emitidas con posterioridade á realización dos gastos (adquisición de subministracións, prestación de servizos,.) e nas que ademais de reunir todos os requisitos legais, deberán figurar en detalle todos os conceptos incluídos nela, e a constancia expresa de “Cobrada, asinada e indicando o nome e o DNI”, pola persoa representante da empresa, que recibe o pagamento ou mediante xustificante da transferencia bancaria. b) Indicación expresa de que se realizou o fin para o que a subvención foi concedida. c) Declaración doutras axudas e/ou subvencións concedidas con expresión, no seu caso, de que o conxunto das axudas percibidas non superaron o gasto realizado. d) Memoria cuantificada das actividades realizadas, que deberán corresponder ó ano 2011, e ingresos obtidos. As subvencións xustificaranse antes do 15 de novembro de 2012. Excepcionalmente e previa solicitude motivada de prórroga poderá presentarse xustificación ata o 15 de decembro de 2012. No caso de non xustificarse no prazo anteriormente mencionado, procederase á revogación da mesma. Non serán gastos subvencionables: — Os xuros debedores de contas bancarias. — Os xuros, recargos e sancións administrativas. — Os gastos de procedementos xudiciais. O pagamento realizarase unha vez que as entidades beneficiarias xustifiquen os gastos ocasionados na execución das actividades subvencionadas, sempre dentro do prazo sinalado no punto e). e despois da fiscalización da conta xustificativa pola Intervención Municipal e a súa posterior aprobación pola Alcaldía, quen ordenará o pago. O coeficiente de financiamento será 1, de xeito que, cando se presenten xustificantes por importe inferior ao concedido na achega, ésta se verá reducida proporcionalmente. No caso de entidades subvencionadas ás que se lle aboara anticipadamente ata un máximo do 30% da subvención, deberán ter debidamente xustificado o cobro do anticipo para poder percibir o importe restante da subvención, consonte ao establecido no presente artigo. O Departamento de Cultura do Concello poderá solicitar en calquera momento as explicacións e documentos que considere necesarios para o oportuno seguimento das actividades subvencionadas. Sen prexuízo do disposto na normativa xeral e nas Bases de Execución do Orzamento Municipal en materia de subvencións, os perceptores destas subvencións veranse na obriga de devolver as cantidades percibidas para o suposto de que incumpran algunha das condicións das bases recollidas na presente normativa. Nos aspectos non especificados nestas bases, as presentes axudas regularanse polo disposto na normativa xeral reguladora de subvencións, en especial, a Lei 38/2003, de 17 de novembro, xeral de subvencións. O que se fai público aos efectos da apertura do prazo de presentación de solicitudes de subvencións polas persoas ou entidades que correspondan, tal e como se recolle nas indicadas Bases. A CONCELLEIRA DE CULTURA Bourama Carregui Doctor Entidade socilitante Domicilio social CIF ……………………………… Localidade Teléfono…………………………………. Correo electrónico……………………… Representante da entidade DNI……………. Teléfono…………………. Cargo que ocupa……………………. Actividades culturais de carácter anual: Escola de música e baile tradicional Teatro Coral G. música G. canto. Outras actividades: Outras actividades de tempo libre: ……………………………………. ………………………………… ……. …… …… …. …… ………………………………………………………. ……………………. Nº de participantes activ. anuais: Porcentaxe participantes locais: Gastos instalacións: Auga Luz Conservación da instalación Organización de actividades: Internacional Estatal Autonómico Provincial Comarcal ou local Participación actividades: ………….…………………………………………………………………………….………………….…………………………………………………………………………………….………………………………………………………………………………………….………………………………………………………………………………………….……… Orzamento total do ano 2011: Subvención solicitada: SINATURA: …………………………………………………………………………….……………. …………….………… Declaro que: Acepto expresamente as bases da convocatoria de subvención. O solicitante reúne todos e cada un dos requisitos da convocatoria Os datos que constan nesta solicitude e nos documentos que se achegan son certos. En ………………………………. A ……………. De ………………………… 2012 Sinatura do representante:” Teo, 18 de maio de 2012. O ALCALDE Martiño Noriega Sánchez